**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.01.2024, ora 08.00 – 20.01.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 20.01.2024, ora 07.00**

**RÂURI**

**I.N.H.G.A.** a emis o **AVERTIZARE Hidrologică, cod Portocaliu şi galben,** valabilă în intervalul **19**.**01.2024, ora 12:00 – 20.01.2024 ora 24:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Vişeu, Iza, Tur, Someş, Crişul Repede, Crişul Negru, Crişul Alb, Mureş, Bega, Timiş şi Bistriţa (afluent al Siretului), cu posibile depăşiri ale COTELOR DE APĂRARE,** pe unele râuri din bazinele hidrografice:**,** cu posibile depăşiri ale **COTELOR DE APĂRARE**, astfel:

**COD GALBEN:**

 **În intervalul 19.01.2024 ora 12:00 – 20.01.2024 ora 24:00** pe râurile din bazinele hidrografice: Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**.

**În intervalul 19.01.2024 ora 12:00 – 20.01.2024 ora 09:00** pe râurile din bazinele hidrografice: Someşul Mic – bazin amonte Ac. Gilău **(judeţele: Bihor şi Cluj)**, Crişul Repede – bazin amonte S.H. Vadu Crişului şi afluenţii aferenţi sectorului aval S.H. Vadu Crişului **(judeţele: Cluj şi Bihor)**, Mureş – afluenţii aferenţi sectorului aval S.H. Topliţa – amonte S.H. Luduş **(judeţele: Harghita, Bistriţa Năsăud şi Mureş)**, Târnava Mică – bazin amonte Ac. Bălăuşeri **(judeţele: Harghita şi Mureş)**, Arieş – bazin amonte S.H. Baia de Arieş **(judeţul Alba)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**, Pogăniş (afluent al Timişului) – bazin superior **(judeţul Caraş Severin)**, Bistriţa (afluent al Siretului) – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita)**.

Notă: *Pe râurile din bazinul hidrografic al râului Bistriţa (afluent al Siretului), se vor înregistra şi creşteri artificiale de niveluri ca urmare a influenţei evoluţiei formaţiunilor de gheaţă.*

**COD PORTOCALIU:**

**În intervalul 19.01.2024 ora 12:00 – 19.01.2024 ora 24:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**.

**Se ridică începând cu data de 19.01.2024 ora 12:00 Avertizarea Hidrologică din celelalte bazine hidrografice avertizate anterior.**

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Arad, Bihor, Bistriţa-Năsăud, Caraş-Severin, Cluj, Harghita, Hunedoara, Maramureş, Mureş, Neamţ, Satu Mare, Suceava şi Timiş ( 14 prefecturi ) – AVERTIZARE Hidrologică, cod Galben.*

- *Bistriţa-Năsăud ( 1 prefectură ) – AVERTIZARE Hidrologică, cod PORTOCALIU.*

**Debitele au fost în creştere** datorită efectului combinat al precipitațiilor căzute în interval, cedării apei din stratul de zăpadă şi propagării, exceptând cursul Prutului, unde au fost relativ staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Putna, bazinul superior şi mijlociu al Bistriței şi pe cursurile superioare ale Crasnei, Jiului, Moldovei și Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Bârlad, Jijia, pe unii afluenți ai Jiului inferior, Oltului inferior și pe unele râuri din Dobrogea.

Formațiunile de gheață (gheață la maluri, pod de gheață, sloiuri) au fost în uşoară extindere şi intensificare pe râurile din zonele montane din nordul, nord-vestul şi centrul țării şi în restrângere, diminuare și eliminare pe râurile din sudul țării.

În interval s-au situat peste **COTELE DE ATENȚIE** râurile la stațiile hidrometrice: Cavnic – Copalnic (120)-jud. MM, Talna – Păşunea Mare (270+10)-jud. SM, Sălăuța – Salva (120+16)-jud. BN, Şieu – Domneşti (210+66)-jud. BN, Vl. Roşie – Pocola (250+7)-jud. BH, Arieş – Scărişoara (120+5)-jud. AB şi Bistra – Voislova Bucovei (100+10)-jud. CS.

Se situează peste:

- **COTA DE INUNDAȚIE** râul Crişul Alb la stația hidrometrică Gurahonț (200+10)-jud. AR;

- **COTELE DE ATENȚIE** râurile la stațiile hidrometrice: Tur – Călineşti Oaş (350+46)-jud. SM, Tur – Turulung (360+42)-jud. SM, Tur – Micula (270+35)-jud. SM, Şieu – Şintereag (200+35)-jud. BN, Someşul Mare – Beclean (180+5)-jud. BN, Lăpuş – Lăpuşel (350+9)-jud. MM, Crişul Negru – Tinca (350+55)-jud. BH, Crişul Negru – Talpoş (680+4)-jud. BH, Crișul Alb – Vața de Jos (350+89)-jud. HD, Mureş – Glodeni (180+13)-jud. MS, Bistra – Voislova Rusca (150+8)-jud. CS, Bistra – Obreja (85+26)-jud. CS (citire de ora 04:00) şi Timiş – Lugoj (150+1)-jud. TM.

În interval au fost emise **două** **AVERTIZĂRI HIDROLOGICE** şi **o ATENȚIONARE HIDROLOGICĂ** pentru fenomene imediate.

Este în vigoare **Avertizarea hidrologică** nr. 7 din 19.01.2024.

**Debitele vor fi în general în creștere** prin propagare, excepând bazinele superioare ale râurilor: Vişeu, Iza, Tur, Lăpuş, Someş, Someşul Mic, Crasna, Barcău, Crişuri, Mureş, Târnave, Arieş, Bega Veche, Bega, Timiş, Bârzava, Moravița, Caraş, Nera, Cerna, Jiu, Olt, Vedea, Argeş, Ialomița, Suceava, Moldova, Bistrița, Trotuş, Putna, Rm. Sărat, Buzău şi Bârlad, unde vor fi în scădere.

Pe cursul Prutului, debitele vor fi relativ staționare.

Formațiunile de gheață (gheață la maluri, pod de gheață, năboi, sloiuri) vor fi în extindere şi intensificare şi îsi vor face apariția şi pe unele râuri din zonele montane din centrul şi sudul țării.

Se vor mai situa peste **COTELE DE ATENȚIE,** prin propagare, cursurile mijlocii şi inferioare ale râurilor: Tur (sector îndiguit), Crişul Negru, Crişul Alb.

Se menține în vigoare **Avertizarea hidrologică** nr. 7 din 19.01.2024, până la ora 24:00.

**DUNĂRE**

**Debitul** la intrarea în ţară (secţiunea Baziaş) în intervalul 19.01.2024 – 20.01.2024 **a fost în scădere,** având valoareade **7800 m3/s**, peste media multianuală a lunii **ianuarie (4950 m3/s).**

În aval de Porţile de Fier, debitele au fost în scădere pe sectorul Gruia – Vadu Oii și staționare pe sectorul Brăila – Tulcea.

**Debitul la intrarea în ţară (secţiunea Baziaş) va fi în scădere (7500 m3/s).**

În aval de Porţile de Fier debitele vor fi în scădere.

***Se situează în faza I de apărare următoarele sectoare de dig:***

-Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sfântu Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

-R3, R4 (din administrarea ANAR); Nufăru-Victoria (din administrarea consiliilor locale), dig șosea Măcin-Smârdan (administrare privată)-jud. Tulcea.

**2.** **Situația meteorologică în intervalul 19.01.2024, ora 09.00 – 20.01.2024, ora 06.00**

**Administraţia Naţională de Meteorologie** (A.N.M.) a emis în data de 19.01.2024, la ora 10:00, **INFORMAREA Meteorologică nr. 06**, vizând **precipitații moderate cantitativ, intensificări ale vântului,** conform căreia:

**INFORMARE METEO:** În intervalul menționat temporar vor fi precipitații în toate regiunile, iar în Muntenia și în zona Carpaților Orientali, local acestea vor fi moderate cantitativ (se vor acumula 10...15 l/mp și izolat peste 20 l/mp).

 Vor fi ploi, care se vor transforma în ninsoare, din după amiaza zilei de vineri (19 ianuarie), în Banat, Crișana, Maramureș, Transilvania și în nordul Moldovei, iar noaptea și în restul teritoriului. Se va depune strat de zăpadă.

 Sâmbătă (20 ianuarie) va continua să ningă în Oltenia, Muntenia și în Dobrogea, dar în general slab cantitativ.

 Temporar vântul va avea intensificări în toate regiunile, cu viteze în general de 40...50 km/h, ninsoarea va fi viscolită și vizibilitatea scăzută.

 ***Notă*** ***Vremea se va răci semnificativ, vineri (19 ianuarie) în jumătatea de nord a țării, iar sâmbătă (20 ianuarie) și în restul zonelor.***

Această Informare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

***Către PREFECTURILE JUDEŢELOR:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea si Municipiul Bucureşti* ***(42 de prefecturi, Toate prefecturile) (Informare);***

**Valorile termice diurne au scăzut** în regiunile vestice, nordice și pe arii restrânse în nord-est și în centru, în timp ce în restul teritoriului s-a încălzit; la nivelul întregii țări temperaturile maxime au fost mai ridicate decât în mod normal la această dată, cu abateri pozitive de până la 13...15 grade în Muntenia și Dobrogea. Cerul a fost noros în vest, în nord și în centru și variabil, cu înnorări în a doua parte a zilei și noaptea în celelalte regiuni. Aria precipitațiilor s-a extins treptat în toată țara, începând din vest, și au fost la început sub formă de ploaie, apoi lapoviță și ninsoare. Au fost și averse, iar în nordul Munteniei, spre seară s-au semnalat descărcări electrice. S-au acumulat cantități de apă, pe alocuri de 10...15 l/mp, iar la munte și în Muntenia izolat de peste 20...25 l/mp. Vântul a suflat slab și moderat, temporar cu intensificări în Moldova, Transilvania și local în rest (viteze la rafală în general de 45...55 km/h, iar pe crestele Carpaților Meridionali de peste 90 km/h și zăpada a fost spulberată). Aseară la ora 20 era strat de zăpadă în cea mai mare parte a zonei montane unde măsura, în platformele stațiilor meteorologice, până la 113 cm în Munții Călimani și 76 cm în Munții Făgăraș, local în Moldova (până la 13 cm) și pe suprafețe mici în Banat, Crișana, Maramureș și Transilvania (în general de 2...5 cm). Temperaturile maxime s-au încadrat între 2 grade la Darabani, Rădăuți și Săcuieni și 18 grade la Mangalia. La ora 6 se înregistrau valori de temperatură cuprinse între -8 grade la Sighetu Marmației și 3 grade la Târgu Jiu, Calafat și Constanța-dig. A fost ceață, în special dimineața, local în Oltenia și izolat în celelalte zone.

*Observaţii: de ieri dimineață de la ora 6 au fost în vigoare 12 atenționări cod galben pentru fenomene meteorologice periculoase imediate, emise după cum urmează: 4 de către SRPV Bacău, 3 de SRPV Craiova, 2 de SRPV Cluj și câte 1 de către SRPV Constanța, SRPV Bacău și CNPM pentru Muntenia.*

**LA BUCUREŞTI**

**Vremea a continuat să se încălzească** și a fost deosebit de caldă pentru această dată. Temperatura maximă a fost de 13 grade la Băneasa și de 14 grade la Afumați și la Filaret, abaterea pozitivă față de mediile climatologice fiind de 12 grade. Cerul a fost variabil în prima parte a zilei, apoi s-a înnorat treptat. Seara și în prima parte a nopții temporar a plouat, apoi a nins și s-a depus strat de zăpadă. La ora 6 se înregistrau -1 grad la Afumați și 0 grade la Filaret și Băneasa.

 **3. Prognoza meteorologică în intervalul 20.01.2024, ora 09.00 – 21.01.2024, ora 09.00**

**ÎN ŢARĂ**

**Vremea va continua să se răcească** în cea mai mare parte a țării, accentuat în sud și în sud-est, urmând astfel ca valorile de temperatură să se situeze în jurul celor normale pentru această perioadă. În Oltenia, Muntenia și Dobrogea, pe parcursul zilei cerul va fi mai mult noros și va continua să ningă, dar în general slab cantitativ, iar noaptea se va degaja. În restul teritoriului cerul va fi mai mult senin. Vântul va sufla slab și moderat, pe alocuri cu unele intensificări, în prima parte a intervalului, în regiunile extracarpatice și pe crestele montane (viteze la rafală în general de 40...50 km/h), trecător viscolind ninsoarea. Temperaturile maxime se vor încadra între -3 și 5 grade, cu cele mai ridicate valori în Banat și vestul Olteniei, iar cele minime între -16 grade în depresiuni și -2 grade pe litoral. Mai ales noaptea, în zonele joase, izolat, va fi ceață.

**LA BUCUREŞTI**

**Vremea se va răci accentuat,** iar valorile de temperatură vor deveni normale pentru această dată, astfel că maxima va fi de 1...2 grade, iar minima de -5...-4 grade, mai scăzută în zona preorășenească spre -8 grade. Ziua cerul va fi mai mult noros, temporar va ninge, astfel că grosimea stratului de zăpadă, la încheierea ninsorii, va fi în medie de 10 cm, iar vântul va sufla în general moderat, cu viteze de 40...45 km/h. Din orele serii cerul se va degaja treptat, iar vântul va slăbi în intensitate.

**4. Buletin nivometeorologic pentru perioada 19.01.2024 ora 20 - 22.01.2024 ora 20**

**Fenomene meteo predominante: Vreme rece. Ninsori moderate în Meridionali la începutul intervalului.**

**Principalele mecanisme ce conduc la declanșarea avalanșelor: încărcare excesivă cu zăpadă proaspătă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC MODERAT (2)** | **RISC MODERAT (2)** |
| **Munții Țarcu-Godeanu**  | **RISC MODERAT (2)** | **RISC MODERAT (2)** |
| **CEAHLĂU** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Evoluția vremii în intervalul 18.01.2024 - 19.01.2024**

Vremea a fost în general închisă și foarte caldă pentru această dată, cu temperaturi pozitive ziua sub 2000 metri, dar și noaptea sub 1500 metri. Cerul a fost mai mult noros, cu precădere în zona înaltă. Pe arii extinse s-au semnalat precipitatii, mixte la peste 2000 metri, iar sub 1800 metri au predominant ploile. În vestul Meridionalilor și nordul Orientalilor cantitățile de precipitații au depășit local 15 l/mp și izolat 25 l/mp. În aceste masive pe creste stratul a crescut cu până la 15 cm, cel mai mult la Călimani, iar în rest s-a menținut pe creste sau a scăzut, până la 10 cm, în special sub 1700 metri. Vântul a suflat slab și moderat cu intensificări de 75-100 km/h pe crestele masivelor vestice și nordice. Pe arii extinse s-a semnalat ceață asociată izolat și cu depunere de chiciură pe creste.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, RODNEI, CĂLIMANI-BISTRIȚEI** - **RISC ÎNSEMNAT (3)**

**La peste 1800 m:** Pe fondul răcirii vremii și a precipitațiilor moderate înregistrate ieri, dar în continuare de astăzi și la noapte se vor depune 10-20 cm de zăpadă proaspătă cu rezistenţă şi stabilitate redusă peste stratul mai vechi aflat din profunzime, care este în general înghețat şi stabil. Pe văi și în zonele adăpostite s-au menținut acumulările în depozite mai însemnate, iar pe creste plăcile de vânt. Stratul nou de la suprafață va putea aluneca peste cel vechi la supraîncărcări, dar izolat și spontan, nefiind suficient stabilizat, favorizând declanșarea avalanșelor mici și medii, riscul fiind **RISC ÎNSEMNAT (3)**

**Sub 1800 m,** stratul de zăpadă are dimensiuni mai reduse și este puternic umezit, dar și aici va crește, în special la noapte în Făgăraș. Zăpada umezită de la suprafață va forma cruste de gheață, pe care alunecarea stratului nou depus se poate face mai ales la supraîncărcări, dar izolat și spontan și se pot astfel declanșa avalanșe mici și izolat medii, riscul fiind **RISC MODERAT (2)**.

**MUNȚII CEAHLĂU, PARÂNG, ȚARCU-GODEANU, BUCEGI** - **RISC MODERAT (2)**

Stratul de zăpadă a scăzut datorită temperaturilor ridicate din ultimele 24 ore și precipitațiilor mixte, sub formă de ploaie de la altitudini mai joase și a vântului intens. Odată cu răcirea vremii, stratul umed de la suprafață va îngheța, peste care se vor mai depune câțiva cm de zăpadă proaspătă. În profunzime zăpada veche este în general stabilizată. Pe pantele suficient de înclinate sau în zonele cu depozite mai mari se pot declanșa avalanșe de dimensiuni mici și medii, prin ruperea și alunecarea plăcilor de vânt sau prin alunecarea stratului de la suprafață peste straturile stabile mai vechi, riscul fiind amplificat la supraîncărcări. Riscul declanșării avalanșelor va fi **RISC MODERAT (2)**.

**MASIVUL VLĂDEASA - RISC REDUS (1)**

Zăpada s-a topit accentuat, mai este prezentă doar în zonele adăpostite cu depozite vechi și pe văi. Ninsorile din această seară și noapte vor fi slabe, sub 10 l/mp, fără depunere de strat important. Astfel, în zonele cu acumulări mai mari de zăpadă, la supraîncărcări, se pot declanșa avalanșe mici, riscul fiind **RISC REDUS (1)**.

**În data de 19.01.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 75 cm la Bâlea Lac, 62 cm la Vf. Omu, 59 cm Vf. Țarcu, 25 cm la Cuntu, 17 cm la Păltiniș și Parâng, 9 cm la Predeal.

**Carpaţii Orientali:** 93 cm la Vf. Călimani, 45 cm la Bucin, 44 cm la Vf. Iezer, 33 cm la Vf. Lăcăuți, 21 cm la Ceahlău-Toaca, 10 cm la Penteleu.

**Carpaţii Occidentali**: 47 cm la Stâna de Vale, 13 cm la Semenic.

**Prognoza vremii în intervalul 19.01.2024, ora 20:00 - 22.01.2024, ora 20:00:**

Vremea se va răci accentuat față de intervalul precedent, temperaturile maxime devenind negative în prima parte a intervalului în toate masivele, iar nopțile vor fi local geroase, mai ales pe creste. În prima noapte a intervalului cerul va fi mai mult noros și va ninge în Carpații Meridionali și Orientali și pe arii mai restrânse în Apuseni. În Carpații Meridionali (Bucegi și Făgăraș) cantitățile de precipitații vor depăși local 20 l/mp și izolat 30 l/mp, cu depunere de strat nou, pe alocuri consistent. În cursul zilei de mâine, cerul se va degaja treptat începând din masivele vestice, ninsori locale și slabe vor mai fi în masivele sudice, apoi vremea se va menține însorită până la sfârșitul intervalului, cu cerul mai mult senin nopțile următoare. Spre sfârșitul intervalului vremea se va încălzi, mai ales ziua. Vântul va sufla slab și moderat, cu intensificări temporare de 60-75 km/h din NV la începutul intervalului când temporar pe creste va viscoli zăpada, apoi în zilele următoare intensificări izolate vor mai fi doar pe crestele Carpaților de Curbură. Local la începutul intervalului se va semnala ceață asociată și cu depunere de chiciură mai ales pe creste.

**Temperaturi prognozate în intervalul 19.01.2024 ora 20 - 22.01.2024 ora 20:**

**Peste 1800 m:** temperaturi **minime**: -15….-11 grad

**temperaturi maxime:** -11….-6 grade, apoi -5 la 0 grade în ultima zi a intervalului

**Sub 1800 m:** temperaturi **minime:** -11…-7 grade

**temperaturi maxime:** -6….-3 grade , apoi -1 la 5 grade în ultima zi a intervalului

**Vânt la peste 2000 m:** din sector nordic și nord-vestic, cu viteze de 60-75 km/h la începutul intervalului, apoi în diminuare.

**Izoterma de 0 grade:** în coborâre de la 1800-2000 m, spre 400 - 700 m la mijlocul intervalului, apoi în urcare spre sfârșitul intervalului.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**GNM-CJ Iaşi** informează despre **o poluare accidentală a cursului de apă Căcăina, localizată în municipiul Iaşi, jud. Iaşi, din data de 19.01.2024, ora 08:20.**

Apa Vital SA Iaşi, operatorul de canalizare local, informează că s-a produs poluarea accidentală a cursului de apă Căcăina ca urmare a depozitării zăpezii adundate de pe carosabil de pe raza mun. Iaşi, dovada fiind şi un utilaj terasier la faţa locului. S-au prelevat probe de apă prin intermediul Laboratorului de Calitate al Apei acreditat RENAR şi s-au observat depăşiri la următorii indicatori de calitate ai apei: Cloruri 379 mg/litru, faţă de limita maximă admisă de 300 mg/litru, Reziduu Fix 2560 mg/litru, faţă de limita maximă admisă de 1300 mg/litru. Apavital a informat SGA Iaşi pentru luarea măsurilor ce se impun în caz de poluare accidentală.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**A Agenţia Naţională pentru Protecţia Mediului** informează că, din rezultatele analizelor efectuate în data de 18.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-16, B-17, B-23 - mun. Bucuresti**

**B-25 – loc. Sinteşti, jud. Ilfov**

**B-28 - com. Glina, jud. Ilfov**

**HR–1 - loc. Jigodin Băi, din mun. Miercurea Ciuc, jud. Harghita**

**BC-3 – mun. Oneşti, jud. Bacău**

**CT-7, mun. Medgidia, jud. Constanţa**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**APM Timiş** informează despre o **poluare accidentală a solului, ca urmare a activităţii EXPERT PETROLEUM, de transport gaze prin colectorul de distribuţie Foieni-Partoş, din data de 16.01.2024, ora 13:30.** **Suprafaţa totală afectată pentru efectuarea reparaţiilor a fost de cca 4 metri pătraţi.** Pe colectorul de distribuţie gaze s-a produs o neetanşeitate, iar aproximativ 500 Smc de gaze au fost emise în aerul atmosferic. Timpul de producere al fenomenului: 20 minute – neetanşeitatea a fost identificată la ora 13:30, iar izolarea a fost efectuată la ora 13:50. S-a izolat în cel mai scurt timp posibil tronsonul de colector avariat şi au început lucrările de remediere. Neetanşeitatea s-a remediat prin montarea a 3 şarniere.

Lucrarea a fost realizată prin mijloace proprii. Se specifică, Societatea deţine Autorizație de mediu nr. 11643/10.01.2014, revizuită la 03.07.2020 pentru Parc Partoș.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 18.01.2024 – 19.01.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea:**

**Judeţul Braşov :**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**